REPUBLIKA HRVATSKA

OPĆINSKI KAZNENI SUD U ZAGREBU

Komisija za provedbu javnog natječaja

Broj: 7 Su-7/2024

Zagreb, 17. siječnja 2024.

Sukladno članku 165. Zakona o državnim službenicima („Narodne novine“, broj 155/2023) i članku 2. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/2017 i 89/19, Općinski kazneni sud u Zagrebu objavljuje

**OBAVIJEST KANDIDATIMA O DANU ODRŽAVANJA I NAČINU PROVEDBE POSTUPKA TESTIRANJA I RAZGOVORA**

Testiranje (pisana provjera znanja) i razgovor (intervju) u postupku prijma u državnu službu za kandidate koji ispunjavaju formalne uvjete za radno mjesto **sudskog savjetnika** 1 (jedan) izvršitelj/ica i čije su prijave pravovremene i potpune, održat će se dana **23. siječnja 2024. godine s početkom u 12;00 sati** u prostorijama Općinskog kaznenog suda u Zagrebu, Ilica 207, Zagreb **(sudnica 315, 3.kat).** Usmeni dio testiranja (intervju) za kandidate koji su zadovoljili na pismenom dijelu testiranja održat će se neposredno nakon pismenog testiranja.

Kandidat/kinja koji ne pristupi testiranju u zakazanom terminu više se ne smatra kandidatom u postupku. Opis poslova radnog mjesta, podaci o plaći i pravni izvori za pripremanje kandidata za testiranje objavljeni su na web stranici Općinskog kaznenog suda u Zagrebu https://sudovi.hr/okszg istovremeno s objavom Oglasa.

Sadržaj i način testiranja: u prvom krugu testiranja koji se sastoji od pisane provjere znanja, mogu pristupiti kandidati s liste kandidata objavljenoj na web stranicama suda, a ne mogu pristupiti osobe koje su dobile obavijest da se ne smatraju kandidatima prijavljenima na Oglas.

Po dolasku na testiranje, od kandidata će biti zatraženo predočenje isprave radi utvrđivanja identiteta (važeća osobna iskaznica ili putovnica). Kandidati koji ne mogu dokazati identitet, ne mogu pristupiti testiranju. Nakon utvrđivanja identiteta, kandidatima će biti podijeljen test za pisanu provjeru znanja bitnih za obavljanje poslova radnog mjesta. Kandidati su dužni pridržavati se utvrđenog vremena i rasporeda testiranja. Za vrijeme pisane provjere znanja, kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju obavezno isključiti mobitele. Kandidati koji bi se ponašali neprimjereno ili bi prekršili jedno od gore navedenih pravila biti će udaljeni s testiranja i njihov rezultat i rad Komisija neće bodovati. Za pisanu provjeru znanja kandidatima se dodjeljuje od 0 do 10 bodova.

Smatra se da su kandidati zadovoljili na testiranju ako su za provedenu pisanu provjeru znanja dobili najmanje 5 bodova, te kandidati pristupaju drugom krugu testiranja-intervju. Kandidat koji ne zadovolji na provedenoj pisanoj provjeri, odnosno dijelu provedene provjere, ne može sudjelovati u daljnjem postupku.

U drugom krugu testiranja koji se sastoji od razgovora sa kandidatima (intervjua) uputiti će se kandidati koji su ostvarili minimalno 5 bodova na pismenom testu. Komisija će kroz razgovor s kandidatima utvrditi interese, profesionalne ciljeve i motivaciju kandidata za rad u državnoj službi. Rezultat intervjua vrednuje se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog razgovora Komisija utvrđuje rang listu kandidata prema ukupnom broju bodova ostvarenih na testiranju i intervjuu.

Komisija dostavlja čelniku tijela izvješće o provedenom postupku koji potpisuju svi članovi Komisije. Uz izvješće se prilaže rang lista kandidata prema ukupnom broju bodova ostvarenih na testiranju i intervjuu.

Čelnik tijela donosi rješenje o izboru kandidata u državnu službu koje se dostavlja javnom objavom svim kandidatima prijavljenim na javni natječaj putem web stranice Ministarstva pravosuđa i uprave i web stranice Općinskog kaznenog suda u Zagrebu. Dostava rješenja smatra se obavljenom istekom osmog dana od dana objave na web stranici Ministarstva pravosuđa i uprave. Svi kandidati prijavljeni na oglas imaju pravo uvida u dokumentaciju koja se odnosi na navedeni postupak prijema.

Lista kandidata za radno mjesto sudski savjetnik (prezime, ime):

1. V. M.

2. G. D.

3. C. Ž.

4. Ć. T.